एक्ट्रेस ने रोकने की कोशिश की, सेल्फी लेने आया था शख्स
Rashmika Mandanna Bodyguard Pushes Fan Away - Video Goes Viral. रश्मिका मंदाना ने हैदराबाद में तेलुगु फिल्म बेबी के गाने के लॉन्च इवेंट में शिरकत की। इवेंट से जुड़ा एक वीडियो सामने आया है।
रश्मिका मंदाना हाल ही में हैदराबाद में तेलुगु फिल्म बेबी के गाने के लॉन्च इवेंट में पहुची थीं। इवेंट से जुड़ा एक वीडियो सामने आया है। जिसमें रश्मिका फैंस के बीच घिरी हुई नजर आईं। इसी बीच एक शख्स, रश्मिका के साथ फोटो क्लिक करवा ही रहा था कि बॉडी गार्ड ने उसे धक्का मार दिया।
रश्मिका ने सिक्योरिटी को रोका 
इस वीडियो में रश्मिका इवेंट से बाहर निकलते हुए दिखाई दे रही हैं। उन्हें चारों तरह से फैंस ने उन्हें घेरा हुआ है। इसी बीच व्हाइट शर्ट में एक शख्स उनके साथ सेल्फी लेने लगा। रश्मिका फोटो क्लिक करवा रही थीं तभी सिक्योरिटी वालो ने उसे पकड़ लिया और उसे अपने रास्ते से दूर धकेल दिया। ये देख कर रश्मिका ने अपने बॉडी गॉर्डस को रोकने की कोशिश भी की।
छोटी बच्ची के लिए रुकीं रश्मिका
इस घटना के तुरंत के बाद एक छोटी बच्ची ने रश्मिका के साथ फोटो लेने के लिए उन्हें आवाज लगाती है। रश्मिका ने तुरंत रुक कर उस बच्ची के साथ फोटो क्लिक कराई। अब सोशल मीडिया पर जहां कुछ लोग बॉडीगार्ड के इस बर्ताव की वजह से गुस्सा जाहिर कर रहे, वहीं कई लोगों ने रश्मिका के इस स्वीट नेचर की तारीफ भी की है।
रश्मिका का वर्कफ्रंट 
रश्मिका मंदाना के वर्क फ्रंट की बात करे तो आखिरी बार उन्हें नेटफ्लिक्स पर रिलीज हुई फिल्म मिशन मजनू में सिद्धार्थ मल्होत्रा ​​के साथ देखा गया था। वह फिलहाल तेलुगु फिल्म रेनबो की शूटिंग कर रही हैं।
वहीं इस साल के आखिरी में, वह संदीप रेड्डी वांगा की फिल्म एनिमल में भी दिखाई देंगी। इस फिल्म में उनके अपोजिट रणबीर कपूर हैं। फैंस रश्मिका को 'पुष्पा द राइज' के बाद अब पुष्पा 2: द रूल में देखने के लिए बेसब्री से इंतजार कर रहे हैं।